Comité van de secretarissen-generaal / Le Comité des secrétaires-généraux var den høyeste belgiske administrative myndigheten under den tyske militære okkupasjonen 1940–1944. Den ble opprettet ved et lovdekret av 10. mai 1940 om overføringen av makt i krigstid. Komitéen tiltrådte 16. mai 1940, da Hubert Pierlots regjering forlot Brussel. En samarbeidsavtale med den tyske militæradministrasjonen ble inngått 12. juni 1940. Komitéen var sammensatt av høytstående embetsmenn i spissen for hoveddepartementene.